Piketberger Jun Part 1 by Piketberg Tourism - Issuu
Jaargang 20 Nr. 5
1, 2, 3…Stoops
PHS se eerste rugbyspan hou spanpraatjie tydens die FNB Classic Clashes op 18 Mei te Malmesbury.
R2,00 Piketberg se koerant vir Piketberg se mense... Skoon dorp droom...p12 Passiespele...p12 Emenick word 6...p16 René word 21...p22 Bergrivierkoor na VSA...p23 Oud-PHS'ers vang graad...p24 Projek R5 000...p26 Eisteddfod wenners...pp27 en 34 Kinderpinkster...p28 Kansa-stap...p31 Skolesport...p33 PIKETBERG
Sportfoto's: Elsabé Kankowski
Stephan Breunissen, losskakel aan boord van die Wit Skip (PHS se 1ste rugbyspan), het in die afgelope seisoen gevorder van nr 8 op die Tony Stoops Top 100puntemakerslys tot afwisselend nr 3, 1 en 2. Dit is, afgesien van sy akkurate skoppe, danksy die briljante spel van die span en die talle drieë wat gedruk word. JJ Stander, vleuel, is nr 47 en die kaptein van die skip, Barno van der Westhuizen, nr 57. Die lys word na elke wedstryd opdateer en alle posisies word in berekening gebring by skole in die WP A en B liga, Boland en SWD se eerste span uitslae. Kyk gerus op www.stoopstats.co.za Tian Nel, wat ook tans meeding om die eerste posisie, is 'n Laerskool produk van PHS en op die oomblik 'n leerder aan Boland Landbouskool.
Recharging 'n Paar jaar gelede nooi Boland Superspar 'n motiveringspreker na Piketberg en maak seker dit word bygewoon deur verteenwoordigers van alle organisasies en instansies in die dorp. Ek was daar - jippie! Robin Banks het 'n onomkeerbare indruk op my gemaak deur sy positiewe uitkyk op die lewe. Ek vermoed ek herinner myself daagliks aan grepe uit sy praatjie. En die wonderlike is, dat mens dit wat jy hoor, oor tyd jou eie maak - dit haak stukkie vir stukkie aan jou en vul jou manier van doen aan. Dit, tesame met jou geaardheid, persoonlikheid, gawes en geloof groei en groei en maak jou uiteindelik 'n mens wat die lewe begin agterkom. Een van sy kosbare wenke was om liewer te sê jy "recharge" as dat jy sê jy's moeg. "Moeg" se sê maak jou net nog moeër, maar "recharge" se sê maak jou eintlik beter voel, meer energiek en reg vir die volgende aksie. Probeer dit gerus - jy sal aangenaam verras wees. Ek raak heeltemal verstrengel in drade, konneksies, kragpunte en toestelle wat ge"recharge" moet word. In 'n huis met manne wat dié dinge heeltemal onder die knie het en na hartelus die koppelinge verskuif en verander, voel ek dikwels mismoedig. Hoekom moet alles ge"charge" word - ons fone, die kinders se bedliggies, die kamera battery, die boor, die muskietslaner, die tweerigting radio's en en en ..... Hoekom nie? Ons almal het "recharging" nodig. Daarom, dink positief, doen goeie dinge, slaap genoeg, vier jou hoogtepunte, geniet God se genade, lag 'n slag en lees Die Piketberger! Marietha
Sanyo Dynamic Flatscreen (not plasma) TV with remote. Excellent condition. No longer required. Perfect for kids' room. R450 cash only. Phone 022 914 5367 Samsung 40cm kleur rekenaar skerm te koop. R200,00 Kontak 079 496 2719
Betrekking Aangebied Betroubare Huishulp / Kinderoppasser Beskikbaar 2 Dae per week in Piketberg - uitstekende verwysings. Kontak Elzanne Richter op 072 1302 936 vir verdere inligting.
Huise/woonstelle te huur Woonhuis te huur met vier slaapkamers op kleinhoewe naby Redelinghuys. Krag is betaalbaar. Kontak 084 247 2307 Tweeslaapkamer woonstel met onderdak parkering in veiligheidskompleks te huur op Stellenboschkampus vanaf Junie 2013. R6 300,00 per maand. Kontak Bregda Mostert 083 597 0091 of 022 423 8153 Koringberg: Tweeslaapkamer woonstel volledig gemeubileer. Water en elektrisiteit ingesluit. R3 500,00 per maand onderhandelbaar. Skakel 022 423 8015 of 076 740 6395 Huisvesting te huur in Eendekuil. Skakel 072 347 2069
Redaksie (diepiketberger@gmail.com) Berigte en foto's: Marietha Goosen  022-913 1796;
Kat Vermis Silwergrys kat met lang hare het op 8 Mei weggeraak. Sy het 'n pienk bandjie om haar nek en haar naam is Ashes. As iemand weet waar sy is kontak asseblief Katinka Morrison by 082 829 6918.
Uitleg: Barbie Breunissen 022-913 3873 n/u Marietha Goosen
Asook Skenkings van tweedehandse komberse, handdoeke, leibande en Hierdie advertensie hondehokke of … word geborg deur borg 'n sterilisasie! Sam en Berenice Kontakbesonderhede: Scheepers
Ode aan die Senior Burger Volgens statistieke leef die mens nou langer as 40 – 50 jaar gelede. Die aktuarisse in die versekering- en beleggingsomgewing moes haastig alternatiewe berekeninge maak om hoegenaamd te probeer voorsien vir die lewe na-aftrede, wat nou veel langer is. Is dit beter gesondheidsbewustheid, mediese versorging, of is dit straks 'n buitengewone verknogtheid aan die lewe waaraan hierdie verlengde lewensverwagting te danke is? Dalk 'n buitengewone wil en begeerte om ten alle koste langer te bly leef? Is die lewe straks makliker as vyf dekades gelede? Het goeie geestelike versorging iets hiermee te make? Wie sê nie dat die vinnige en besige lewensritmes, waarskynlik 'n positiewe uitwerking het om mense eenvoudig aan te por om te bly leef om net nog "dit" of "dat" aan te pak of te belewe nie. "As ek maar net kon bly leef tot my kleinkinders afgestudeer het of as ek eers my kinders suksesvol gevestig in hulle onderskeie beroepe gesien het", bly maar 'n versugting van talle. Dit is ongelukkig so dat hartseer verhale afspeel as 'n onvoorspelbare gesondheidstoestand ontstaan wat mooi ideale kortwiek en 'n onsettende verlammende uitwerking het wat sò negatief op familie en vriende impakteer. Almal sal egter bly leef totdat die laaste asemteug nie meer daar is nie, maar onwillekeurig kan daar gevra word of die klem nie op "lewe" geplaas moet word nie, want soms is daar nog lewe, maar die sprankel ontbreek! 'n Gesonde gees wat in 'n ou of nuwe liggaam gevestig is, verrig waarskynlik wondere om die lewensspan te verleng. 'n Opgeruimde gees is net so aansteeklik soos 'n neerslagtige een en die somtotaal is welliswaar om omring te wees met positiewe geesvervulde en entoesiastiese mense om die lewenspad te verleng. Dis soms hartseer om te dink dat daar waarskynlik baie kennis, ervaring, breë insig en geletterdheid agter die deure van huise van bejaardes en aftreeoorde toegesluit is. Totaal en al verwyderd van die werklikheid en die samelewing, terwyl daar eintlik 'n bestel daar buite is wat hunker na ervaring en intelek. Vernuftige aftreebeplanning kan voorsiening maak vir haas moontlik die meeste behoeftes, maar kan nie die grendels van institusies vir die senior burger ontsluit nie. Bekwane medici, wetenskaplikes en sakeleiers bevind hulle in die wêreld van afsondering waar hulle onderskeie beroepskwaliteite vermuf en vervaag. Mag ons nooit die kennis van die Senior Burger onderskat of sy raad en insig van die hand wys of ignoreer nie. Die mag van kennis in ons land, is geleë in die verstand van talle afgetredenes.
Vinnige Hoender en Tjips 10ml paprika 4 tiemietakkies Sout en peper 30ml olie 1kg hoenderstukke 4 aartappels, in wîe gesny Voorverhit oond tot 200°C. Meng die paprika, tiemieblare, sout, peper en olie. Verf van die mengsel oor die hoenderstukke. Bak vir 30 minute in die oond. Meng intussen die aartappels deur die oorblywende paprika-mengsel. Gooi op 'n bakpan uit. Voeg dit ná 10 minute by die hoender en bak die laaste 20 minute saam met die hoender. Sit die hoender met die aartappelwiegies voor. Genoeg vir 6 mense
BETREKKING AANGEBIED: Huiswerker / kinderoppasser op 'n plaas 10km buite die dorp. Volweek & 1 naweek per maand. Maaltye & privaat behuising word verskaf. Slegs nie–drinkers en –rokers met vaste Christelike beginsels hoef aansoek te doen. Kontak asb 072 1302 936 vir inligting.
Huldeblyk aan Crena Krige Crena Krige, gebore Snyman, is gebore op 18 April 1934 te Laingsburg. Nadat sy haar skoolopleiding voltooi het, het sy haar as onderwyseres gaan bekwaam aan die destydse opleidingskollege te Wellington. Daarna het sy gaan onderwys gee in Laingsburg en daarna in Karatara in die Suid-Kaap. Sy beland in die Swartland en gee onderwys aan die VGK Primêre Skool Pools, die Laerskool Pools asook Middeldeurvlei Primêr. Sy was 'n voorslag onderwyseres. Sy was getroud met Danie Krige en hulle het op Elandsvlei naby Pools geboer. Uit die huwelik is twee kinders gebore, Pierr-André en Marinda. Crena het geen bedrog in haar gehad nie. Altyd omgesien na die "voëltjies" met die af vlerke. Nooit ooit het sy van iemand kwaad gepraat nie, want sy het altyd gesê in almal van ons is iets goeds en iets slegs. Vir Crena kon 'n mens altyd deur 'n ring trek. Sy was baie lief vir grimering en mooi juwele. Sy het gevolglik ook baie mooi aangetrek. So was daar van die kinders wat haar "tannie juwele" genoem het - Flossie Kitshoff was baie klein en het gepraat van "tannie muvele". So kuier Ounie by Mariëtte en verspot soos hulle was, het hulle iets oor Crena gesê. Toe draf Flossie gou na Marianne toe en sê: "Mamma moet kom hoor, Ounie en Mariëtte skinder op tannie Muvele se rug!" Crena was baie betrokke by haar kerk en het Kinderkrans gegee. Die dag was die kinders weer uit hul nate en om hulle aandag te kry, het sy vir hulle vertel dat sy 'n miskruier in oom Danie se sokkie gekry het. Toe hulle by die huis kom, sê Mariëtte: "Mamma, Mamma, tannie Crena het 'n miskraam in oom Danie se sokkie gekry." Dié twee insidente het haar laat kraai van die lag - dit was Crena. Dankie vir die wonderlike juffrou, vriendin en maat wat jy vir ons en ons kinders was. Ons salueer jou vir wie en wat jy was. Dié seder het nie geval nie, dit is net verplant. Baie sterkte aan die kinders en kleinkinders. God sal julle vertroos. Van al jou Pools Pelle
Uit die kantoor van die Munisipale Bestuurder... So, wat gaan jy hierdie jaar doen vir Mandeladag? Madiba verjaar 18 Julie en die gebruik het in 2008 ontstaan dat elkeen wat kan 67 minute van hul tyd gee Hanlie Linde om die gemeenskap te dien ter viering van die 67 jaar wat Nelson Mandela van sy lewe gegee het in die stryd vir menseregte. As jy nog nie jou eie projek het nie, nooi ek graag al die Piketbergers om betrokke te raak by Piketberg dorp se projek. Ons beplan om van die groot oop sloot in Wyk 4 'n ordentlike park te maak. Dis 'n gesamentlike projek van alle gemeenskappe in Piketberg en ons wil op 18 Julie 2013 almal se kragte bymekaar gooi om 'n groot verskil te maak. Ons het reeds 50 olyfbome geskenk gekry, Cobis Wilson het aangebied om vir ons die park te ontwerp, die wyksraadsheer, Ray van Rooy en sy wykskomitee is betrokke. Ons is ook besig om verdere borgskappe te bekom. Maar ons soek hande. Jou hande! Die Munisipaliteit nooi graag alle organisasies om betrokke te raak. Kom ons daag in ons honderde op en maak 'n sigbare verskil. Ons gaan die area skoonmaak (hiermee kan beide skole ons help), bome plant, die vleiland herstel, bankies en asblikke insit en die gemeenskap betrek om na die tyd eienaarskap van die park te vat. Die Munisipaliteit gaan geld, mensekrag en hope energie hier instoot om 'n blywende verskil te maak. Ons nooi die skole, landbouverenigings, banke, kerke, besighede, polisie, gevangenisdiens en enige organisasie om hul gewig en energie hierby in te gooi. Dit gaan nie net 'n groot verskil in ons gemeenskap maak nie, maar dit gaan ook heerlik wees om mekaar beter te leer ken en saam te werk! Skakel asb my kantoor by 022 913 6011/2 voor 10 Junie 2013 om deel te wees hiervan of skakel vir Cobis Wilson by 083 2844 684 as jy enige materiaal, bome, klippe of masjinerie kan borg. Ons sal die projek so bestuur dat elke organisasie hul korporatiewe drag kan dra, erkenning kan kry en genoeg foto's kan neem om die dag onvergeetlik te maak. Daar is meer inligting oor Mandeladag by www.mandeladay.com. Ek sien uit om van u te hoor! Kom maak 'n verskil. Jy kan!
Heerlike "chicken strips" vir slegs R20.95 Elke dag beskikbaar Onthou Maandae ons Busta burger "special". Koop een kry een gratis. Maak nie saak wanneer u honger raak nie, ons is hier 24 uur per dag. Total Winkelshoek
Tel 022 913 8006
Lugballondroom verwesenlik Na 'n lang wag van meer as 'n jaar kon ons, Milda Lambrechts, Helma Kotze, Mercia Cronje en Maatjé Coetzee uiteindelik op Saterdag 20 April ons droom verwesenlik en vir een uur en tien minute 'n lagballonvaart geniet en wat 'n ervaring was dit nie. Toe ons ongeveer 06:30 by 'n kaal land op die plaas Diemerskraal, tussen Paarl en Malmesbury, aankom was dit nog donker en kon ons mekaar skaars herken, maar geleidelik het dit ligter geword en kon ons die son sien opkom toe ons alreeds in die lug was. Deel van die ervaring was om te help om die ballon van 22m lank vlieggereed te kry en agterna weer te help om dit op te vou en te verpak, wat 'n werk! Tussendeur is ons ook ingelig oor die tegniese aspekte en dat daar vier ton lug in die ballon is met opstyging en dat die mandjie alleen 85kg weeg. Op 'n maksimum hoogte van 700m lyk Zebraskop sommer baie naby en Tafelberg onbeskryflik mooi. Om egter ongeveer 1m bokant 'n plaasdam se watervlak te sweef en 'n klomp flaminke te sien wat soos 'n groep trompoppies in gelid marsjeer, bly 'n onvergeetlike voorreg. Deel van die ballonvaart tradisie is 'n sjampanje-ontbyt agterna. Ons het ons s'n by die Grande Roche in die Paarl geniet.
Hierdie vier dames, Helma Kotze, Maatjé Coetzee, Milda Lambrechts en Mercia Cronje kon toe uiteindelik nommer een op hul 'Bucket List' afmerk toe hul droom van 'n lugballonvaart verwesenlik is. Perfekte weersomstandighede na meer as 'n jaar se wag, goeie geselskap en siedaar, 'n dag om diep binne in hul harte te bêre. Foto's: verskaf
Changing Lives besoek Piketberg Museum
Op 24 April het 'n vrolike Changing Lives groep onder leiding van Lucille Domburg, die Piketberg Museum besoek. Saam is daar lekker gesels en staaltjies oor mense en plekke uit die dorp se ge-skiedenis uitgeruil. Tussendeur is daar 'n verjaarsdag gevier en is alles met 'n tee afgesluit. Foto: Elizabeth Coetzee
Onthou die datum 12 Oktober Zebrafees
Hiermee weereens net 'n kort opdatering oor die vordering met die Lions Telefoongids, en 'n dringende versoek aan ons adverteerders. Ons het onlangs 'n "draft'' van die nuwe voorblaaie in volkleur laat druk en was aangenaam verras - dit lyk baie mooi en nogal ................wel, kleurvol! Ons is in die proses om die 200 plus advertensies deur die adverteerders goedgekeur te kry en die fakture daarvoor uit te stuur. Ons wil graag 'n beroep doen op al ons adverteerders om asseblief so gou as moontlik op ons e-posse en fakse te reageer, en om die nodige oorbetaling so gou as moontlik te doen. Dit veroorsaak net onnodige vertragings as ons die boodskappe vir 'n tweede of derde keer moet uitstuur. Baie dankie aan almal wat reeds hulle advertensies goedgekeur en betaal het, en weereens dankie aan almal vir julle ondersteuning. Kontakbesonderhede: E-pos: johanenjoan@gmail.com Faks: 086 518 7078 Selfoon: Johan: 083 236 7556
Joan: 084 466 4269
Nedbank open in Piquetberg Mall
Die eienaars van die Piquetberg Mall, Dean en Tanya Jankielsohn, by Anton Paterson, Streeksverkoopbestuurder van Nedbank en Mienie Scholtz, Takbestuurder van Nedbank Piketberg. Gedurende die negentiende eeu was daar geen banke in Piketberg nie. Eers in 1904 is 'n tak van die ABC-Bank geopen met mnr Louw as bestuurder. Dit het later Standard Bank geword. Ongeveer dieselfde tyd het 'n Trustmaatskappy tot stand gekom, die sogenaamde "Orphan Chamber" of Weeskamer. Piet Olthoff was die bestuurder. Dit het later die Eksekuteurskamer geword en nog later Boland Bank. In 1920 het nog 'n handelsbank, die Nasionale Bank, tot stand gekom, met mnr Bosch as bestuurder. Dit het later deel van Barclays Bank geword. Nedbank Piketberg het op 2 Mei sy deure geopen in 'n splinternuwe gebou in die Piquetberg Mall in Langstraat.
Die personeel van Nedbank Piketberg is agter Margaret Beukes, Anthea Grace, Gaynor du Toit, Hendrie Fourie, Erika Bredenkamp en Mariaan Smit. Voor is Gert Dietrich, Alita Hanekom en Mienie Scholtz, met Kobus Lubbe, Takbestuurder op Vredenburg, by hulle. Kobus het die Areabestuurder, Amina Saliem, verteenwoordig.
Die splinternuwe Nedbank gebou in die Piquet Mall.
Mienie Scholtz knip die lint. Foto's: Marietha Goosen
HATTINGH OOGKUNDIGES PIKETBERG
SEDERT JANUARIE 2006
Dr. Neels Hattingh
René vd Westhuizen Dr. Christa Joubert
Moenie afgegooi word deur ons nuwe lae-lae pryse nie! Promosies:  Kry gratis multifokale (wit lense) met aankoop van multifokale Transitions bril. Hierdie tweede bril is oordraagbaar aan volgende persoon en kan ook 'n gratis tint op kry.  Kry gratis Guess beursie met die aankoop van Guess raam.  Spesiale afslag vir groepe en pensioenarisse.  Kry gratis enkelvisie bril met die aankoop van jaar se voorraad kontaklense. Alle mediese fondse en weermaglede welkom. Alle bank-, Edgars– en Jetkaarte word aanvaar.
HATTINGH OOGKUNDIGES - nog altyd vriendelik en tot u diens. Dankie vir u getroue ondersteuning.
Skoon dorp droom
Passiespel in dorpstrate opgevoer
Die droom om Piketberg 'n skoon dorp te maak, het pas vlam gevat toe 'n inwoner van Asterstraat, Ora Turner, die inisiatief geneem het om al die inwoners van Asterstraat te betrek by die projek. Ora het vier groot besems by die Bergrivier Munisipaliteit gaan vra en die kinders in die straat sal op 'n weeklikse basis roteer om die straat en sypaadjie te vee. Ora onderneem om elkeen 'n kans te gee om op dié manier 'n sakgeldjie te verdien iets wat sy uit haar eie sak gee. Die inwoners van Asterstraat sal binnekort blom oor hulle skoon omgewing
Sowat 600 mense het die eerste openbare Passiespel op Piketberg meegemaak. Alida Lintnaar, 'n inwoner van die dorp, vertel dat sy drie jaar gelede besef het "die Here het 'n droom in my hart geplaas", naamlik om die Passiespel te hou. Twee jaar lank is dit in hul Kerk aangebied tot Alida besef het sy wil dit graag na die strate van Piketberg neem om die "boodskap van Jesus meer dinamies uit te dra". "Alles het net reg verkoop," vertel sy. Toe sy die kerkleiers kontak, het mense se harte oopgegaan en sewe kerke het ingestem om deel te neem. Die organiseerders het ook 'n massakoor van sowat 70 lede saamgesel wat baie lekker gesing het. Hulle het befondsing nodig gehad, maar het intussen vol vertroue voortgegaan. Die groot Nagmaalsete is deur Winkelshoek en Spar moontlik gemaak. Die gemeenskap het ingespring en gehelp baniere verf en klere maak. "Ons is dankbaar teenoor almal en beoog om dit 'n jaarlikse instelling te maak met die ondersteuning van die plaaslike toerismeburo en organisasies. Dit was 'n goddelike oomblik en die Here het ons dorp besoek," het 'n begeesterde Alida gesê. Die organiseerders is ook bereid om die Passiespel op ander dorpe op te voer. Belangstellendes kan Alida Lintnaar skakel by 082 266 6499.
Op die foto is agter Ora Turner, wat die inisiatief neem in Asterstraat en Hendrik Krohn en Jakkie Strümpher van die Bergrivier Munisipaliteit. Die kinders is Danika van Wyk, Mishé Baadjies, Keanu George, Britino Dreyer, Clayton van Wyk, Nathan Joubert, Bronwen Davids, Requal Cloete, Wiohné Turner en Eduwaan Swarts. Foto: Marietha Goosen
VACANCY INTERMED. / SENIOR TEACHER Teaching experience essential. Please forward a concise CV with relevant information reflecting recent experience and activities. The applicant should be of Christian faith, devoted to the calling of teaching and be qualified in either Maths, English or Science. Please email CV to: piketbergcs@gmail.com or contact Deidre Swart (8vm-1nm) on 022 913 1886.
Die vrou wat aan bloedvloeiing gelei het. Alida Lintnaar wat haar droom van 'n Passiespel vir die hele dorp tot uitvoer gebring het.